LOŠIMŲ PRIEŽIŪROS TARNYBOS PRIE LIETUVOS RESPUBLIKOS FINANSŲ MINISTERIJOS DIREKTORIUS

ĮSAKYMAS

DĖL LOŠIMŲ PRIEŽIŪROS TARNYBOS PRIE LIETUVOS RESPUBLIKOS FINANSŲ MINISTERIJOS DIREKTORIAUS 2012 M. KOVO 5 D. ĮSAKYMO Nr. V-7 „DĖL LOŠIMŲ PRIEŽIŪROS TARNYBOS PRIE LIETUVOS RESPUBLIKOS FINANSŲ MINISTERIJOS DARBO REGLAMENTO PATVIRTINIMO“ PAKEITIMO

2014 m. rugpjūčio 5 d. Nr. V-37

Vilnius

Vadovaudamasis Lošimų priežiūros tarnybos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 2012 m. vasario 21 d. įsakymu Nr. 1K-062 „Dėl Lošimų priežiūros tarnybos prie Lietuvos Respublikos finansų ministerijos nuostatų patvirtinimo“ 16.7 punktu:

1. P a k e i č i u Lošimų priežiūros tarnybos prie Lietuvos Respublikos finansų ministerijos darbo reglamentą, patvirtintą Lošimų priežiūros tarnybos prie Lietuvos Respublikos finansų ministerijos direktoriaus 2012 m. kovo 5 d. įsakymu Nr. V-7 „Dėl Lošimų priežiūros tarnybos prie Lietuvos Respublikos finansų ministerijos darbo reglamento patvirtinimo“ (kartu su 2014 m. balandžio 14 d. įsakymo Nr. V-26 redakcija) (toliau – Reglamentas):

1.1. Išdėstau Reglamento 23 punktą taip:

„23. Klausimai, susiję su Priežiūros tarnybos funkcijomis (licencijų išdavimo ir jų panaikinimo (įspėjimo dėl licencijos sustabdymo ir licencijos sustabdymo), leidimų išdavimo, azartinių lošimų organizavimo reglamentų tvirtinimo, jų pakeitimų ir papildymų, pritarimo didžiųjų loterijų taisyklėms, jų pakeitimams ir papildymams, lošimo įrenginių tipų tvirtinimo, akredituotų įstaigų (laboratorijų) ir jų išduodamų sertifikatų pripažinimo, atliekamų tikrinimų ir tyrimų užbaigimo, pagal poreikį ir kiti klausimai), pristatomi ir aptariami kiekvieną ketvirtadienį direktoriaus organizuojamuose Priežiūros tarnybos pasitarimuose, kuriuose dalyvauja direktorius, padalinių vadovai ar juos pavaduojantys asmenys, padalinių vadovų pavaduotojai, esant reikalui – kiti direktoriaus pakviesti darbuotojai.“

1.2. Išdėstau Reglamento 77 punktą taip:

„77. Direktoriui teikiamus pasirašyti įsakymus, sutartis, procesinius dokumentus, įgaliojimus ir šių dokumentų priedus turi vizuoti dokumento rengėjas, dokumentą rengusio padalinio vadovas, padalinio, atsakingo už nurodytų dokumentų teisėtumą, darbuotojas, su kuriuo buvo derinamas dokumentas, ir šio padalinio vadovas ar jo pavaduotojas.“

2. P a v e d u Teisėkūros, personalo ir bendrųjų reikalų skyriaus vyresniajai specialistei Ingridai Čepukaitei su šiuo įsakymu pasirašytinai supažindinti visus Lošimų priežiūros tarnybos prie Lietuvos Respublikos finansų ministerijos valstybės tarnautojus ir darbuotojus, teisės aktų nustatyta tvarka dirbančius pagal darbo sutartis, ir šį įsakymą paskelbti Teisės aktų registre.

L. e. direktoriaus pareigas	Virginijus Daukšys